Aker Solutions Verdal

Aker Solutions Verdal er et offshoreverft på Ørin i Verdal kommune i Trøndelag. Verftet driver ingeniør- og byggearbeid på store stålkonstruksjoner, som jacketplattformer og understell. Det er rundt 750 ansatte på verftet, som dermed er blant Trøndelags største industriarbeidsplasser.

Aker Solutions Verdal er et heleid datterselskap av industrikonsernet Aker Solutions. Verftet har en stedlig ledelse, fra høsten 2019 med Erik Stiklestad som verftsdirektør.

Verftet ble etablert som AS K. Ellingsens Mek. Verksted i 1969. Verftet ble oppkjøpt av industrikonsernet Aker i 1971. I 1996 ble olje- og gassdivisjonen i Aker skilt ut som Aker Maritime, som i 2004 gikk inn i Aker Kværner, som senere fikk navnet 
Aker Solutions. Etter en ny omorganisering i 2011 ble verftet en del av Kværner-konsernet, som i 2020 fusjonerte med Aker Solutions.

Referanser

Litteratur

Eksterne lenker 
 

Norske industriselskaper
Næringsliv i Verdal
Selskaper etablert i 1969